Oleq Doroşuk

Oleq Yevgenyeviç Doroşuk (; ) — ukraynalı yüngül atlet (hündürdən tullanma). 2024-cü il Olimpiya Oyunlarının iştirakçısı.

2024-cü il Avropa çempionatının bürünc medal mükafatçısı, 2025-ci il qapalı məkanda Avropa çempionu. Ukraynanın beynəlxalq dərəcəli idman ustası.
 Həyatı 
Oleq Doroşuk, Kirovoqradda anadan olub. SDYUSŞOR № 2-də məşqçi Gennadi Zditovetskinin rəhbərliyi altında məşq edib.

2018-ci ilin iyun ayında gənclər arasında Balkan çempionatında 2 metr 8 santimetr hündürlüyə tullanaraq gümüş medal qazanıb. Növbəti ay Dyördə keçirilən gənclər arasında Avropa çempionatında gümüş medal qazanıb. Onun 2,14 m hündürlükdə nəticə göstərməsi 2018-ci ildə Buenos-Ayresdə keçirilən Yeniyetmələrin Olimpiya Oyunlarında bürünc medal qazanmasında böyük rol oynadı.

2019-cu ildə Burosda keçirilən gənclər arasında Avropa çempionatına ikinci səfərindən Ukraynaya gümüş medalla döndü. 2019-cu ilin nəticələrinə əsasən o, Kirovoqrad vilayətində gənclər arasında ən yaxşı idmançı kimi tanınırdı. 2020-ci ildə Lvovda keçirilən Ukrayna çempionatında bürünc medal qazanıb.

Daha sonra, Ukrayna çempionatında, bu nəticələrə: 2021 - bürünc medal, 2022 - qızıl medal, 2023 - bürünc medal, 2024 - qızıl medala sahib olub.

Onun böyüklər arasında beynəlxalq yarışlardakı debütü 2021-ci ildə, finala çıxa bilmədiyi Torunda keçirilən qapalı məkanda Avropa çempionatı çərçivəsində baş tutub. 2021-ci ildə Tallində keçirilən gənclər arasında Avropa çempionatında o, finalda beşinci yerə yüksəlib.

2022-ci ildə Yevgenidə keçirilən Dünya çempionatında (təsnifatda 15-ci yer) və Münhendə keçirilən Avropa çempionatında (finalda 4-cü yer) iştirak edib.

2023-cü ildə Espooda keçirilən gənclər arasında Avropa çempionatında o, Ukraynanın digər təmsilçisi Roman Petrukla ikinci yeri bölüşməli olub. 2023-cü ildə Budapeştdə keçirilən Dünya çempionatının finalında iştirak etmiş Doroşuk 13-cü yeri tutub.

2024-cü ilin fevralında keçirilən Banska-Bistritsa turnirində o, 2 metr 30 santimetr hündürlüyə tullanaraq bürünc medal qazanıb. Doroşuk 2024-cü ildə qapalı məkanda dünya çempionatının keçirildiyi Qlazqoda dördüncü yerə çıxıb. 2024-cü ildə Romada keçirilən Avropa çempionatında 2,26 metr nəticə ilə üçüncü olub.

Dünya reytinqində tutduğu mövqe sayəsində 2024-cü ildə Parisdə keçirilmiş Olimpiya Oyunlarına vəsiqə qazanıb. Olimpiya Oyunlarında 2,34 metr məsafəni qət edə bilməyən Doroşuk, yarışda şəxsi rekordunu (2,31 metr) yeniləyərək 6-cı yerə yüksəlib. 2024-cü ildə keçirilən Brilliant Liqasının mərhələlərində Xojuv (Polşa) və Romada (İtaliya) bürünc medal qazanıb.

2025-ci ilin martında Hollandiyanın Apeldorn şəhərində qapalı məkanda keçirilən Avropa Atletika çempionatında o, dünyada mövsümün ən yaxşı və şəxsi ən yaxşı nəticəsini göstərərək, 2,34 m-ə tullanmaqla qızıl medal qazanıb. Bununlada tarixdə qapalı məkanda Avropa çempionatında qızıl medal qazanan ilk Ukraynalı hündürlüyə tullanan atlet olub.

 İstinadlar 

Kateqoriya:2024 Yay Olimpiya Oyunlarında yüngül atletlər
Kateqoriya:2024 Yay Olimpiya Oyunlarında yüngül atletlər